দিল্লিতে প্রজাতন্ত্র দিবসের উদযাপনে এবারে বিশেষ আমন্ত্রিত দেশ হিসেবে প্রতিনিধিত্ব করবে সংযুক্ত আরব আমিরশাহি। সেদেশের যুহরাজ এবং সশস্ত্র বাহিনীর সুপ্রিম কম্যান্ডার শেখ মহম্মদ বিন জায়েদ আল নইয়ান ভারতে এসে পৌঁছেছেন। 
ভারতের সঙ্গে সংযুক্ত আরব আমিরশাহির এই বন্ধুত্বপূর্ণ সম্পর্ককে সম্মান জানিয়ে ভারতের প্রজাতন্ত্র দিবসে দুবাইতে বুর্জ খলিফাকে রাঙিয়ে দেওয়া হল তিরঙ্গায়। ভারতের ৬৮তম প্রজাতন্ত্র দিবস উপলক্ষে এই উদ্যোগ নেওয়া হয়েছে। বুধবার সন্ধ্যাতেই বিশ্বের সবথেকে উঁচু ভবন বুর্জ খলিফা রেঙে উঠেছিল সবুজ, সাদা এবং গেরুয়া রংয়ে। বুধবারের মতো আজও ভারতের জাতীয় পতাকার রংয়ে উজ্জ্বল হয়ে উঠবে বুর্জ খলিফা। এলইডি আলো দিয়েই ভারতের জাতীয় পতাকার রং ফুটিয়ে তোলা হয়েছে বুর্জ খলিফার গায়ে। 

ভারতের জাতীয় পতাকার রংয়ে আলোকিত বুর্জ খলিফা। ছবি সৌজন্যে- টুইটার
স্থানীয় সময় সন্ধে ৬.১৫, ৭.১৫ এবং ৮.১৫-তে তিরঙ্গার রংয়ের আলো জ্বলে উঠবে বু্র্জ খলিফার গায়ে। সেই মুহূর্তে কেমন লাগছে বু্র্জ খলিফাকে, দেখুন ভিডিও